Depo (veikalu tīkls)

SIA Depo DIY ir Latvijā reģistrēts uzņēmums, kas pārvalda būvmateriālu, dārza un mājsaimniecības preču veikalu tīklu DEPO  Latvijā, Lietuvā un Igaunijā. Uzņēmums ir dibināts 2004. gadā. Tā galvenais birojs ir Ropažu novada Stopiņu pagasta Dreiliņos. Pirmais veikals tika atvērts 2005. gadā.

Latvijā ir 9 DEPO veikali, Lietuvā ir 7 veikali, un Igaunijā ir viens veikals.
Tallinā pirmais DEPO veikals Igaunijā tika atklāts 2020. gada 14. oktobrī.

+   Latvija  Lietuva  Igaunija  kopā veikalu skaits  9  7  1  15 darbinieku skaits  ~1200  ~500 ~110  1771

+ Depo veikalu uzskaitījums Valsts  Pilsēta  Adrese  atvērts  20px Rīga  Lubānas iela 150   20px Rīga  Krasta iela 36  2016.  20px Rīga  Kurzemes prospekts 3  2021.  20px Mārupe  Lielā iela 2  2024.  20px Berģi   Siguldas šoseja 6   20px Daugavpils  Stacijas iela 129   20px Jēkabpils  Kļavu iela 1   20px Valmiera  Matīšu šoseja 3   20px Liepāja  Zemnieku iela 22  2012.  20px Viļņa   Ukmergės gatve 373  2018.  20px Viļņa  Maksimiškių gatve 5  2018.  20px Kauņa  Vakarinis aplink. 8  2019.  20px Kauņa  Taikos pr. 141a  2023.  20px Klaipēda  Šilutės pl. 28  2016.  20px Panevēža  Klaipėdos g. 145  2017.  20px Šauļi  Karaliaučiaus g. 19  2023.  20px Tallina  Veskiposti tn 1  2020.
Uzņēmuma vienīgais īpašnieks ir SIA "DMT Pluss", kā patiesais labuma guvējs ir Andris Kozlovskis. SIA Depo DIY pamatkapitāls ir  eiro.

 Apsūdzības un sods par karteļa organizēšanu 
Administratīvā apgabaltiesa 2020. gadā noraidīja būvmateriālu tirgotāja SIA "Depo DIY" pieteikumu par Konkurences padomes (KP) 2017. gada lēmuma atcelšanu, atstājot spēkā lēmumu, kurā konstatēta aizliegta vienošanās starp diviem būvmateriālu ražotājiem un četriem tirgotājiem par ilgstošu būvmateriālu cenu noteikšanu veikalu plauktos.

Konkurences padomes lietā bija vērtēta būvmateriālu ražotāju SIA "Knauf" un SIA "Norgips" un četru lielāko būvmateriālu mazumtirgotāju – SIA "Depo Diy", AS "Kesko Senukai Latvia", SIA "Tirdzniecības nams "Kurši"" un SIA "Krūza" – vienošanās, ilgstoši veicot minimālā tālākpārdošanas cenu līmeņa un noteikta cenu līmeņa fiksēšanu SIA "Knauf" un SIA "Norgips" izplatītajai produkcijai.

KP 2017. gada lēmumā konstatēja, ka vienošanās izpaudās gan vertikālu ierobežojumu formā starp SIA "Knauf" un SIA "Norgips" un mazumtirgotājiem, gan arī kā horizontālas karteļa vienošanās – mazumtirgotājiem panākot kopīgu sapratni un saskaņotu rīcību par vienotiem darbības principiem un savstarpēju kontroli vienošanās īstenošanā attiecībā uz SIA "Knauf" un SIA "Norgips" precēm.

2024. gadā Augstākā tiesa atstājusi negrozītu Administratīvās apgabaltiesas spriedumu, ar kuru atzīta par pamatotu Konkurences padomes konstatētā aizliegtā vienošanās starp diviem būvmateriālu ražotājiem un četriem tirgotājiem par ilgstošu būvmateriālu cenu noteikšanu, informēja tiesa. Ar minēto iestādes lēmumu pieteicējai — SIA "Depo DIY" — uzlikts naudas sods 3 718 323 eiro apmērā.

SIA DEPO DIY valdes priekšsēdētājs Andris Kozlovskis savā rakstā apgalvoja, ka Konkurences padomei un tiesai pierādījumi ir lieki.

 Atsauces 

 Ārējās saites 


Kategorija:Veikalu tīkli Latvijā